৮৩ রানের লক্ষ্যমাত্রা নিয়ে মাঠে নামেন ড্রাগন্স ক্রিকেটের দুই ওপেনার নাইম ও মোরশেদ। দুই ওপেনার মাঠে নেমেই চাপে ফেলে দেয় পল্লীবন্ধু ক্রিকেট কিংসকে। তবে পরিমিত বোলিংয়ে খুব স্লোলি রান হচ্ছিল। কোনো উইকেট না হারিয়ে ড্রাগন্স ক্রিকেট তুলে নেয় ৩৪ রান। কায়েমের বলে নাইম ক্যাচ দিয়ে প্যাভিলিয়নে ফিরলে মাঠে নামেন মতিন। তিনি শূণ্য রানে ফিরে যান। এরপর ক্রীজে আসেন বিদেশী খেলোয়াড় কুমিল্লা থেকে আগত তানভীর। তিনি সুমনের বলে আউট হয়ে গেলে মাঠে নামেন ইনচান। কায়েসের বলে ১৬ রান নিয়ে দলের আইকন মোরশেদ আউট হলে মাঠে নামেন জুনাইদ। জুনাইদ ও ইনচান একে অপরকে ভালো সঙ্গ দিচ্ছিলেন। তাঁদের অসাধারণ ব্যাটিং নৈপুন্যে ড্রাগন্স ক্রিকেট পৌঁছে যায় জয়ের দ্বারপ্রান্তে। ১২ বল বাকি থাকতেই লক্ষ্যমাত্রা ৮৩ টপকে দেন জুনাইদ ও ইনচান। এই ম্যাচে জুনাইদ ১৯ রান ও ইনচান ২০ রান সংগ্রহ করে অপরাজিত থাকেন। কায়েস দুইটি ও কায়েম-সুমন একটি করে উইকেট শিকার করেন।